Document ID: 32008D0889

KOMISJONI OTSUS,
18. november 2008,
millega muudetakse otsuseid 2002/747/EÜ, 2003/31/EÜ, 2005/342/EÜ, 2005/344/EÜ ja 2005/360/EÜ, et pikendada teatavatele toodetele ühenduse ökomärgise andmise ökoloogiliste kriteeriumide kehtivust
(teatavaks tehtud numbri K(2008) 6941 all)
(EMPs kohaldatav tekst)
(2008/889/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, (1) eriti selle artikli 6 lõike 1 teist lõiku,
olles nõu pidanud Euroopa Liidu Ökomärgise Komisjoniga,
ning arvestades järgmist:
(1)
Komisjoni 9. septembri 2002. aasta otsus 2002/747/EÜ, millega kehtestatakse lampidele ühenduse ökomärgise andmise muudetud ökokriteeriumid ning muudetakse otsust 1999/568/EÜ, (2) kaotab kehtivuse 28. veebruaril 2009.
(2)
Komisjoni 29. novembri 2002. aasta otsus 2003/31/EÜ, millega kehtestatakse nõudepesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/427/EÜ, (3) kaotab kehtivuse 31. detsembril 2008.
(3)
Komisjoni 23. märtsi 2005. aasta otsus 2005/342/EÜ, millega kehtestatakse käsinõudepesuvahenditele ühenduse ökomärgise andmise muudetud ökoloogilised kriteeriumid, (4) kaotab kehtivuse 31. detsembril 2008.
(4)
Komisjoni 23. märtsi 2005. aasta otsus 2005/344/EÜ, millega kehtestatakse universaalpuhastusvahenditele ja sanitaarsõlmede puhastusvahenditele ühenduse ökomärgise andmise ökoloogilised kriteeriumid, (5) kaotab kehtivuse 31. detsembril 2008.
(5)
Komisjoni 26. aprilli 2005. aasta otsus 2005/360/EÜ, millega kehtestatakse määrdeainetele ühenduse ökomärgise andmise ökoloogilised kriteeriumid ning nendega seotud hindamis- ja kontrollinõuded, (6) kaotab kehtivuse 31. mail 2009.
(6)
Vastavalt määrusele (EÜ) nr 1980/2000 on ökoloogilised kriteeriumid ning kõnealuste otsustega kehtestatud asjaomased hindamis- ja kontrollinõuded õigel ajal läbi vaadatud.
(7)
Kuna läbivaatamisprotsess on iga otsuse puhul eri etapis, on asjakohane pikendada ökoloogiliste kriteeriumide ja nõuete kehtivusaega otsuste 2003/31/EÜ, 2005/342/EÜ ja 2005/344/EÜ puhul 24 kuu võrra ning otsuste 2002/747/EÜ ja 2005/360/EÜ puhul 14 kuu võrra.
(8)
Kuna määrusega (EÜ) nr 1980/2000 kehtestatud läbivaatamiskohustus on seotud üksnes ökoloogiliste kriteeriumide ning hindamis- ja kontrollinõuetega, on asjakohane jätta otsused 2002/747/EÜ, 2003/31/EÜ, 2005/342/EÜ, 2005/344/EÜ ja 2005/360/EÜ jõusse.
(9)
Otsuseid 2002/747/EÜ, 2003/31/EÜ, 2005/342/EÜ, 2005/344/EÜ ja 2005/360/EÜ tuleks seetõttu vastavalt muuta.
(10)
Käesoleva otsusega ette nähtud meetmed on kooskõlas määruse (EÜ) nr 1980/2000 artikli 17 alusel asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/747/EÜ artikkel 5 asendatakse järgmisega:
„Artikkel 5
Lampide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 30. aprillini 2010.”
Artikkel 2
Otsuse 2003/31/EÜ artikkel 5 asendatakse järgmisega:
„Artikkel 5
Nõudepesumasinas kasutatavate pesuvahendite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2010.”
Artikkel 3
Otsuse 2005/342/EÜ artikkel 3 asendatakse järgmisega:
„Artikkel 3
Tooterühma „käsinõudepesuvahendid” ökoloogilised kriteeriumid ning seonduvad hindamis- ja kontrollinõuded kehtivad kuni 31. detsembrini 2010.”
Artikkel 4
Otsuse 2005/344/EÜ artikkel 3 asendatakse järgmisega:
„Artikkel 3
Tooterühma „universaalpuhastusvahendid ja sanitaarsõlmede puhastusvahendid” ökokriteeriumid, samuti nendega seotud hindamis- ja kontrollinõuded kehtivad kuni 31. detsembrini 2010.”
Artikkel 5
Otsuse 2005/360/EÜ artikkel 4 asendatakse järgmisega:
„Artikkel 4
Tooterühma „määrdeained” ökoloogilised kriteeriumid ja nendega seotud hindamis- ja kontrollinõuded kehtivad 31. juulini 2010.”
Artikkel 6
Käesolev otsus on adresseeritud liikmesriikidele.
Brüssel, 18. november 2008

Labels: 3
1
20